Oskars Kalpaks

Oskaras Kalpakas (,  – ) – latvių karininkas, per Latvijos laisvės kovas vadovavęs 1-ajam Latvijos atskirajam batalionui. 

 Biografija 
O. Kalpakas gimė ūkininkų šeimoje Vidžemės gubernijoje, Rusijos imperijoje.Ēvalds Mugurēvičs. Oskars Kalpaks. Pirmā pasaules kara un Latvijas Atbrīvošanas cīņu varoņa dzīves un kauju ceļš. 2. izdevums, Jumava, 2007.  Nusprendęs tapti kareiviu, baigė Irkutsko karo mokyklą ir pradėjo tarnybą 183-ajame pėstininkų pulke. Per Pirmąjį pasaulinį karą pasižymėjo vado talentu ir didvyriškumu mūšiuose. 1917 m. buvo apdovanotas svarbiausiais Rusijos imperijos kariniais apdovanojimais ir tapo pulko vadu.

1918 m. lapkričio 18 d. paskelbus Latvijos nepriklausomybę, Kalpakas įsidarbino gynybos ministerijoje. Jis organizavo Vidžemės gynybą nuo bolševikų išpuolių. Gruodžio 31 d. buvo paskirtas visų Latvijos laikinosios vyriausybės kontroliuojamų ginkluotųjų dalinių vyriausiuoju vadu.Pavēle par apakšpulkveža Kalpaka iecelšanu latviešu karaspēka komandiera amatā. Rīga, 1918. gada 31. decembris. - Latvijas Valsts vēstures arhīvs, 1468. f., 1. apr., 130. l., 35. lp.

Jam vadovaujant pirmosios Latvijos ginkluotos formuotės tapo pajėgios kovoti. 1919 m. vasario 28 d. Kalpakui buvo suteiktas pulkininko laipsnis. 1919 m. sausio–kovo mėn. jo vadovaujamas batalionas kartu su vokiečių VI rezerviniu korpusu atrėmė bolševikų veržimąsi į Kuršą.

1919 m. kovo 6 d. per klaidą Oskaras Kalpakas žuvo susirėmime su vokiečių laisvojo korpuso kariais.

 Pagerbimas 
Po mirties pulkininkas buvo apdovanotas aukščiausiu Latvijos kariniu apdovanojimu – I, II ir III laipsnio Lačplėsio karo ordinu.

Nors oficialiai niekada nebuvo paskirtas į šias pareigas, Kalpakas laikomas pirmuoju Latvijos ginkluotųjų pajėgų vyriausiuoju vadu.

Jo garbei 1937 m. ir 2007 m. buvo išleisti pašto ženklai su jo atvaizdu.Scott #199 and #668 - Scott (2008) "Latvia" Scott 2009 Standard Postage Stamp Catalogue Volume 4 (165th edition) Scott Publishing Co., Sidney, Ohio, 413, 421. 

 Galerija 

 Išnašos 

Kategorija:Latvijos karininkai